
Grad Karlovac, OIB 25654647153, Banjavčićeva 9, Karlovac, zastupano po gradonačelniku Grada Karlovca Damiru Mandiću, dipl. teolog (u daljnjem tekstu: Ugovaratelj)

i

(NAZIV UDRUGE), (ADRESA), 47 000 Karlovac, OIB (...........) kojeg zastupa  (ime i prezime osobe ovlaštene za zastupanje) (u daljnjem tekstu: Korisnik)

sklapaju

UGOVOR O SUFINANCIRANJU PROVEDBE PROJEKTA
(„Naziv projekta“)
U-00 ____


Predmet ugovora
Članak 1. 

1.1.		Predmet ovog Ugovora je sufinanciranje provedbe Projekta: („ naziv projekta) temeljem Javnog  natječaja za financiranje projekata udruga proisteklih iz Domovinskog rata na području grada Karlovca za 2026. godinu, KLASA:_____, URBROJ:_____, u skladu s ODLUKOM o raspodjeli sredstava Proračuna Grada Karlovca za  2026. godinu : KLASA:-----, URBROJ: --------- od  --(datum) 2026. godine.

1.2. 	Ugovaratelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta već odgovornost za provedbu Projekta iz članka 1. stavak 1. u cijelosti preuzima Korisnik.

1.3.	Projekt Korisnika sufinancira se u rokovima i pod uvjetima navedenim u ovom Ugovoru, a Korisnik potvrđuje da je s njima upoznat te da ih prihvaća. 

Stupanje na snagu i trajanje Ugovora

Članak 2.

2.1.		Ovaj Ugovor proizvodi pravne učinke od dana njegova sklapanja i ostaje na snazi do ispunjenja svih obveza ugovornih strana, uključujući obveze koje proizlaze nakon završetka provedbe Projekta, a osobito obveze vezane uz podnošenje izvješća, kontrolu namjenskog korištenja sredstava i povrat sredstava, ako za to nastupe uvjeti utvrđeni ovim Ugovorom.

2.2.	Provedbeno razdoblje Projekta traje najdulje do 31. prosinca 2026. godine.

Financiranje Projekta
Članak 3. 

3.1.     Ukupna vrijednost Ugovora iznosi (_iznos) eura i koristi se isključivo sukladno uvjetima natječaja i obrascu proračuna programa

3.2.       Sredstva Stavak 1.  ovog članka  ugovaratelj će uplatit  na žiro račun Korisnika	HR--------------otvoren kod (naziv banke) temeljem pisanog zahtjeva Korisnika. 

3.3.       Ukoliko Ugovaratelj tijekom provedbe Projekta utvrdi nepravilnosti, uključujući nenamjensko korištenje sredstava sufinanciranja ili postupanje protivno odredbama ovog Ugovora, ovlašten je zahtijevati povrat isplaćenih sredstava sufinanciranja sukladno odredbama ovog Ugovora.

3.4    Način povrata sredstava vrši se kako je propisano Pravilnikom o financiranju programa, projekata i manifestacija koje provode organizacije civilnog društva, (Glasnik Grada Karlovca 19/21).

Prenamjena odobrenih sredstava
Članak 4. 
4.1.     Ukoliko u provedbi projekta dođe do potrebe za prenamjenom sredstava, pisani zahtjev za prenamjenu sredstava Korisnik može podnijeti najkasnije do 1.12.2026. godine.

4.2.     Odluku o prenamjeni sredstava donosi pročelnik na prijedlog Povjerenstva za procjenu kvalitete projektnih prijedloga o čemu će Korisnik biti obaviješten pisanim putem. Prenamijenjena sredstva Korisnik smije koristiti tek nakon zaprimanja pisane odluke o prenamjeni sredstava.



Vidljivost projekta
Članak 5.
5.1.     Korisnik se obvezuje na svim tiskanim, video i drugim materijalima vezanim uz projekt
            istaknuti logotip i naziv ugovaratelja kao institucije koja financira projekt koji je predmet
            ugovora.
5.2.     Korisnik se obvezuje u svim medijskim nastupima i medijskim objavama vezanima za projekt 
           spomenuti Ugovaratelja kao donatora projekta.

5.3.     Korisnik je suglasan da ugovaratelj koristi i objavljuje dostavljene mu fotografije, video i audio zapise
           iz stavka 1. ovog članka u cilju promicanja natječaja za dodjelu financijskih sredstava, doprinosa
           davatelja razvoju civilnoga društva u Republici Hrvatskoj i djelovanja davatelja.


Provedba projekta i izvještavanje 
Članak 6.

6.1.	Korisnik je dužan provoditi Projekt sukladno odobrenom prijedlogu i proračunu Projekta na temelju kojeg su mu sredstva dodijeljena te osigurati namjensko korištenje odobrenih sredstava sukladno ovom Ugovoru.

6.2.	Korisnik će Ugovaratelju, radi kontrole namjenskog trošenja sredstava, najkasnije do 31. siječnja 2027. godine dostaviti narativno i financijsko izvješće o provedbi Projekta s detaljnim dokumentiranjem svih sufinanciranih troškova sukladno člancima 44. i 45. Pravilnika o financiranju programa, projekata i manifestacija koje provode organizacije civilnog društva (Glasnik Grada Karlovca 19/21).

Dostavljanje pismena
Članak 7.

7.1	Komunikacija vezana uz ovaj Ugovor vodi se u pisanom obliku elektroničkim putem, uz navođenje broja Ugovora i naziva Projekta. Pismena koja proizvode pravne učinke dostavljaju se preporučenom poštom ili drugim dokazivim elektroničkim putem koji osigurava potvrdu primitka


Raskid Ugovora
Članak 8.

8.1.	Ukoliko jedna ugovorna strana ne može izvršavati obveze na način i u rokovima utvrđenim odredbama ovog Ugovora, o tome se obvezna očitovati drugoj ugovornoj strani. Ugovaratelj može kada za to postoje opravdani razlozi, na pisani zahtjev Korisnika, produljiti rok projekta i rok podnošenja izvješća. 

8.2.     U slučaju da ugovorne strane ne postignu sporazumno rješenje, svaka može raskinuti ovaj Ugovor pisanom obaviješću o raskidu Ugovora poslanom preporučenom poštom. Danom raskida Ugovora smatra se dan zaprimanja tako poslane obavijesti.

8.3.	Ugovorne strane suglasne su da ovaj Ugovor može biti raskinut sporazumom obiju ugovornih strana ili u slučaju nastupa sljedećih okolnosti:
- ako zbog više sile nije moguće ispunjavati ugovorene obveze
- ako nastupe druge okolnosti ili događaji koji onemogućavaju ispunjenje Ugovora
- ako Ugovaratelj uoči da Korisnik nenamjenski troši sredstava 

8.3.	O nastupu okolnosti iz prethodnog stavka ovog članka, ugovorna strana na čijoj strani su nastupile je obvezna odmah po njihovu nastupanju obavijestiti drugu ugovornu stranu pisanom obaviješću poslanom preporučenom poštom.

8.4.	Ugovorna strana na čijoj su strani nastupile okolnosti iz prethodnog stavka ovoga članka dužna je o njihovu nastupanju bez odgode pisanim putem obavijestiti drugu ugovornu stranu.

8.5  	Ugovaratelj je ovlašten jednostrano raskinuti ovaj Ugovor kako je već navedeno u članku 3. stavak 2. Ugovora. 

8.6. 	Ako Ugovaratelj utvrdi da Korisnik nije ispunio ugovorne obveze, uskratit će pravo na financijsku
              potporu projekata Korisnika u sljedeće dvije godine.

8.7.    Ako Ugovaratelj za osobe ovlaštene za zastupanje Korisnika i voditelja programa dobije uvjerenje nadležnog ministarstva da su pravomoćno osuđivane za neko od kaznenih djela iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/2015, 37/2021), a koja su bila predmet provjere sukladno natječajnoj dokumentaciji Ugovaratelja, Ugovaratelj će jednostrano raskinuti Ugovor, a sredstva će se vratiti u Proračun Grada Karlovca.
.


Završne odredbe	
Članak 9.

9.1.	Na sve što nije utvrđeno ovim Ugovorom, primjenjuju se odredbe Zakona o obveznim odnosima i ostalih pozitivnih propisa Republike Hrvatske.

9.2.	Ugovorne strane će sve eventualne nastale sporove iz ovog Ugovora rješavati sporazumno, a ukoliko u tome ne uspiju, ugovaraju mjesnu nadležnost stvarno nadležnog suda u Karlovcu.


Članak 10.

10.1	Ovaj Ugovor je sklopljen u 3 (tri) istovjetna primjerka, svaki sa snagom izvornika, od kojih Ugovaratelj zadržava 2 (dva) primjerka, dok 1 (jedan) zadržava Korisnik.

KLASA:     _______________
URBROJ:   _______________
Karlovac,    _______2026.

	Korisnik

	Ugovaratelj

	(Naziv udruge)
(   ime i prezime osobe ovlaštene za zastupanje)
	 
	Gradonačelnik Grada Karlovca
            
Damir Mandić, dipl. teolog

	

	

	
	
	




